தமிழ்நாடு சட்டமன்றத் தேர்தல், 2026

**தமிழ்நாடு சட்டமன்றத் தேர்தல், 2026** (*2026 Tamil Nadu Legislative Assembly election*) தமிழ்நாடு சட்டமன்றத்தின் 234 உறுப்பினர்களைத் தேர்ந்தெடுப்பதற்காக 2026-ஆம் ஆண்டில் நடைபெறும் சட்டமன்றத் தேர்தல் ஆகும். இத்தேர்தல் 2026 ஏப்ரல் 23-ஆம் நாளன்று நடைபெறும் என்றும், வாக்குகள் எண்ணப்பட்டு முடிவுகள் மே 4 அன்று வெளியிடப்படும் என்றும் அறிவிக்கப்பட்டுள்ளது. தற்போது தமிழகத்தின் முதலமைச்சராக மு. க. ஸ்டாலின் 2021 முதல் ஆட்சியில் உள்ளார்.

## பின்னணி
இந்தியாவில் மாநிலச் சட்டப் பேரவைகளுக்கான தேர்தல்கள் பொதுவாக ஐந்து ஆண்டுகளுக்கு ஒரு முறை நடைபெறும். சட்டப் பேரவை உறுப்பினர்கள் ஒற்றை உறுப்பினர் ஒற்றை-உறுப்பினர் தொகுதிகளில் இருந்து ஐந்தாண்டுப் பதவிக்காலத்திற்கு நேரடியாகத் தெரிவு செய்யப்படுகின்றனர். 16-ஆவது தமிழ்நாடு சட்டமன்றத்தின் 234 உறுப்பினர்களைத் தேர்ந்தெடுப்பதற்காக முந்தைய சட்டமன்றத் தேர்தல்கள் 2021 ஏப்பிரலில் நடத்தப்பட்டன. 16-ஆவது சட்டமன்றத்தின் பதவிக்காலம் 2026 மே 10 அன்று முடிவடைகிறது.  2021 தேர்தலில், திராவிட முன்னேற்றக் கழகம் (திமுக) தலைமையிலான மதச்சார்பற்ற முற்போக்குக் கூட்டணி (மமுகூ) 234 இடங்களில் 159 இடங்களை வென்று மாநில அரசை அமைத்தது, திமுக-வின் மு. க. ஸ்டாலின் முதலமைச்சராகப் பதவியேற்றார். 66 இடங்களை வென்ற அனைத்திந்திய அண்ணா திராவிட முன்னேற்றக் கழகம் (அதிமுக) பிரதான எதிர்க்கட்சியாக ஆனது, அதன் தலைவர் எடப்பாடி க. பழனிசாமி தேர்ந்தெடுக்கப்பட்டு எதிர்க்கட்சித் தலைவராகப் பணியாற்றினார்.

சூன் 2022-இல், ஓ. பன்னீர்செல்வம், பி. எச். மனோஜ் பாண்டியன், ஆர். வைத்திலிங்கம் ஆகிய மூத்த தலைவர்கள் அதிமுகவிலிருந்து நீக்கப்பட்டனர். ஆகத்து 2022-இல், அதிமுகவைச் சேர்ந்த பி. அய்யப்பனும் நீக்கப்பட்ட அணியில் சேர்ந்தார். கே. ஏ. செங்கோட்டையன் அக்டோபர் 2025-இல் அதிமுகவிலிருந்து நீக்கப்பட்டார். அதைத் தொடர்ந்து நவம்பர் 2025-இல் சட்டமன்ற உறுப்பினர் பதவியை அவர் துறந்தார். பி. எச். மனோஜ் பாண்டியன் நவம்பர் 2025-இல் சட்டமன்ற உறுப்பினர் பதவியைத் துறந்து திமுகவில் சேர்ந்தார். ஆர். வைத்திலிங்கமும் சனவரி 2026-இல் திமுக-வில் இணைந்தார்.

2025-ஆம் ஆண்டின் பிற்பகுதியில், பாட்டாளி மக்கள் கட்சி (பாமக) இரண்டு பிரிவுகளாகப் பிரிந்தது, மூன்று உறுப்பினர்கள் அன்புமணி ராமதாசுக்கும், இரண்டு உறுப்பினர்கள் ச. இராமதாசுக்கும் ஆதரவளித்தனர். அன்புமணி பாமகவின் அதிகாரப்பூர்வத் தலைவராக அங்கீகரிக்கப்பட்ட பிறகு, ராமதாஸ் பாமகவின் ஒரு பிளவுபட்ட பிரிவை உருவாக்கினார்.

தி. கா. அமுல் கந்தசாமி (அதிமுக), கு. பொன்னுசாமி (திமுக) ஆகிய இரண்டு உறுப்பினர்கள் முறையே 2025 சூன் 21, 2025 அக்டோபர் 23-இல் இறந்தனர். 2026 பிப்ரவரி 27 அன்று, ஓ. பன்னீர்செல்வம், அய்யப்பன் ஆகியோர் சட்டமன்ற உறுப்பினர் பதவிகளில் இருந்து விலகி திமுகவில் இணைந்தனர்.

## அட்டவணை

## வாக்காளர் புள்ளிவிவரம்
இந்தியத் தேர்தல் ஆணையத்தின் புள்ளிவிவரப்படி, தமிழ்நாட்டில் 56,707,380 வாக்காளர்கள் சட்டமன்றத் தேர்தலில் வாக்களிக்கத் தகுதி பெற்றுள்ளனர். இதில் 27,738,925 பேர் ஆண்களும், 28,960,838 பேர் பெண்களும், 7,617 பேர் மூன்றாம் பாலின வாக்காளர்களும் உள்ளனர்.

## கட்சிகளும் கூட்டணிகளும்
### மதச்சார்பற்ற முற்போக்குக் கூட்டணி

2024 மார்ச் 9 அன்று, கமல்காசனின் மக்கள் நீதி மய்யம் மதச்சார்பற்ற முற்போக்குக் கூட்டணியில் இணைந்தது. 2024 பொதுத் தேர்தலில் தமிழ்நாடு மாநிலத்தில் உள்ள 39 இடங்களையும் வென்ற திமுக தலைமையிலான கூட்டணியின் ஒரு பகுதியாக இருந்த கட்சிகளான இந்திய தேசிய காங்கிரசு, இந்தியப் பொதுவுடமைக் கட்சி (மார்க்சிஸ்ட்), இந்தியப் பொதுவுடைமைக் கட்சி, மறுமலர்ச்சி திராவிட முன்னேற்றக் கழகம், விடுதலைச் சிறுத்தைகள் கட்சி ஆகியவை கூட்டணியிலேயே நீடித்தன. 2026 பிப்ரவரி 19 அன்று, தேசிய முற்போக்குத் திராவிடக் கழகம் திமுக தலைமையிலான கூட்டணியில் இணைந்தது. 2026 மார்ச் 24 அன்று,  மக்கள் நீதி மய்யம்  கமல்ஹாசன் தொகுதிப் பங்கீடும், தி.மு.க. சின்னத்தில் போட்டியிடுவதற்கான முன்மொழிவும் ஏற்றுக்கொள்ள முடியாதது. ஆனால் மதச்சார்பற்ற முற்போக்குக் கூட்டணிக்குத் தொடர்ந்து ஆதரவளிப்பதை உறுதிபடுத்தினார். இந்திய தேசிய காங்கிரசைப் பிரதிநிதித்துவப்படுத்தும் கரூரைச் சேர்ந்த மக்களவை உறுப்பினர் ஜோதிமணி, மாநிலச் சட்டமன்றத் தேர்தலுக்கு முன்னதாக திமுகவுடனான தொகுதிப் பங்கீட்டுப் பேச்சுவார்த்தையில் வெளிப்படைத்தன்மை இல்லை எனக் காங்கிரசுக் கட்சியின் தமிழ்நாட்டுப் பிரிவை பகிரங்கமாக விமர்சித்தார். 2026 மார்ச் 28 அன்று, திமுக தலைவரும் முதலமைச்சருமான மு. க. ஸ்டாலின் சட்டமன்றத் தேர்தலுக்கான கட்சியின் வேட்பாளர் பட்டியலை வெளியிட்டார்.  தி. வேல்முருகன் தலைமையிலான தமிழக வாழ்வுரிமைக் கட்சி, தொகுதிப் பங்கீட்டுப் பேச்சுவார்த்தையில் காலதாமதம் செய்வதாகவும், திமுகவை ஓரங்கட்டுகிறோம் என்று கூறி, கூட்டணியில் இருந்து வெளியேறி, சுயேச்சையாகப் போட்டியிடப் போவதாக அறிவித்தார். சி. பி. ஐ, சி.பி.எம், ம.தி.மு.க, இந்திய ஒன்றிய முஸ்லிம் லீக் போன்ற கூட்டணிக் கட்சிகளுக்கு தலா ஒரு தொகுதி குறைவாக ஒதுக்கப்பட்டது. தேசிய முற்போக்கு திராவிடக் கழகம் இணைந்ததால். சிபிஎம் அதிருப்தியை வெளிப்படுத்தியது ஆனால் அதன் தொண்டர்கள் முழு ஒற்றுமையுடன் செயல்படுவார்கள் என்று கூறியது. இதற்கிடையில், மதிமுகவின் அர்ஜூன் இராஜ்,   *உதய சூரியன்* சின்னத்தில் போட்டியிடுவதற்கான அழுத்தத்தை "சிரித்துக்கொண்டே அழுகிறோம்" என்று குறிப்பிட்டார்.

### தேசிய ஜனநாயகக் கூட்டணி

2023 செப்டம்பர் 25 அன்று, பாரதிய ஜனதா கட்சி (பாசக) தலைமையிலான தேசிய ஜனநாயகக் கூட்டணியிலிருந்து அதிமுக விலகியது.  2024 பொதுத் தேர்தலில், அதிமுக தலைமையிலான கூட்டணியும், பாசக தலைமையிலான கூட்டணியும் தனித்தனியாகப் போட்டியிட்டன, இரண்டுமே மாநிலத்தில் எந்த இடத்தையும் வெல்லவில்லை. 2025 ஏப்ரல் 11 அன்று, இரு கட்சிகளும் மீண்டும் இணைந்து ஒரு கூட்டணியை அமைத்தன, இக்கூட்டணியில் பழனிசாமி முதலமைச்சர் வேட்பாளரானார். 2026 சனவரி 7 அன்று, அன்புமணி தலைமையிலான பாமக, அதிமுக தலைமையிலான கூட்டணியில் முறையாக இணைந்தது. 2026 சனவரி 21 அன்று, டி. டி. வி. தினகரன் தலைமையிலான அம்மா மக்கள் முன்னேற்றக் கழகம் அதிமுக கூட்டணியில் இணைந்தது. 2026 மார்ச் 15 அன்று, அதிமுக தனது கூட்டணிக் கட்சிகளுடன் இடப் பங்கீடு குறித்து கலந்தாலோசனை நடத்த நான்கு பேர் கொண்ட குழுவை அமைத்தது. அ.தி.மு.க 2026 மார்ச் 23 அன்று, அதன் கூட்டணிக் கட்சிகளான பா.ச.க., பா.ம.க., அ.ம.மு.க. ஆகியவற்றுடன் தொகுதிப் பங்கீட்டு ஒப்பந்தத்தைச் சென்னையிலுள்ள கட்சித் தலைமையகத்தில் இறுதி செய்தது. 2026 மார்ச் 25 அன்று அ.தி.மு.க. அதன் 23 வேட்பாளர்களின் முதற் பட்டியலை வெளியிட்டது. 

### பா.ம.க. (இராமதாசு)

2026 மார்ச் 20 அன்று, இராமதாசு தலைமையிலான பாட்டாளி மக்கள் கட்சி, வி. கே. சசிகலா தலைமையிலான அகில இந்திய புரட்சித் தலைவர் மக்கள் முன்னேற்றக் கழகத்துடன் இணைந்து, 2026 தேர்தலில் தமிழ்நாட்டிலும், புதுச்சேரியிலும் போட்டியிடும் என்று அறிவிக்கப்பட்டுள்ளது.

###### 
நாம் தமிழர் கட்சியின் தலைமை ஒருங்கிணைப்பாளர் சீமான் 2026 பிப்ரவரி 21 அன்று திருச்சி ஆலம்பட்டிபுதூரில் நடைபெற்ற மாநாட்டில் 234 வேட்பாளர்களையும் அறிமுகப்படுத்தினார்..  மொத்தமுள்ள 234 தொகுதிகளில் 117 பெண், 117 ஆண் வேட்பாளர்கள் களமிறக்கப்பட்டுள்ளனர். 234 தொகுதிகளில் 40 பொறியாளர்கள், 33 வழக்கறிஞர்கள், 15 மருத்துவர்கள் இடம் பெற்றுள்ளனர்.

சீமான் தனது சொந்த மாவட்டமான சிவகங்கை மாவட்டத்தின் காரைக்குடி சட்டமன்றத் தொகுதியில் போட்டியிடுகிறார்.

###### 
விஜய் 2024 பெப்ரவரி 2 அன்று தமிழக வெற்றிக் கழகம் 2026 தேர்தலில் போட்டியிடும் என்று அறிவித்தார். 2026 மார்ச் 18 அன்று, த. வெ. க. வின் தலைவர் விஜய், 2026 சட்டமன்றத் தேர்தலில் தேசிய ஜனநாயகக் கூட்டணியின் ஒரு பகுதியாக இருக்காது என்று கூறினார்.  முன்னதாக, த. வெ. க. வின் பரப்புரை நிருவாகப் பொதுச் செயலர் ஆதவ் அர்ஜுனா, அதிகாரப் பகிர்வின் அடிப்படையில் விஜய்க்கு 90 இடங்களும் முதல்வர் பதவியும் வழங்கப்படும் என்று கூறினார்.

### ஏனைய கட்சிகள்
பெப்ரவரி 2025-இல், அருகிலுள்ள புதுச்சேரியை ஆளும் அகில இந்திய நமது ராஜ்ஜியம் காங்கிரஸ், தமிழ்நாடு மாநிலத் தேர்தலில் போட்டியிடும் விருப்பத்தை அறிவித்தது. 2026 மார்ச் 22 அன்று, தி. வேல்முருகன் தலைமையிலான தமிழக வாழ்வுரிமைக் கட்சி மதச்சார்பற்ற முற்போக்குக் கூட்டணிக்குக் கொடுத்த ஆதரவைத் திரும்பப் பெற்றது..

## வேட்பாளர் பட்டியல்

2026 வேட்பாளர் பட்டியல்




## மாவட்டம் வாரியாக முடிவுகள்

## மேலும் பார்க்க
* தமிழ்நாட்டில் தேர்தல்கள்
* தமிழ்நாடு அரசியல்

## குறிப்புகள்

## மேற்கோள்கள்

பகுப்பு:தமிழ்நாடு சட்டமன்றத் தேர்தல்கள்